Ulf Großmann zemrěł
Drježdźany. Ulf Großmann je njeboh. Bywši chórowy nawoda, hudźbny wučer a kulturny decernent w Zhorjelcu je wjele lět w krajnej politice skutkował, mjez druhim jako čłon kulturneho senata Sakskeje kaž tež jako předsyda kulturneho wuběrka zwjazka městow Němskeje. Wot lěta 2011 bě prezident Kulturneje załožby Sakskeje. Wutoru je Großmann w starobje 63 lět zemrěł.
Předewzaća za nowe lěto
Choćebuz. Lětsa wuńdźe přehladna karta wo župach, Domowinskich skupinach a serbskich towarstwach w digitalnej a ćišćanej formje. Nimo toho Domowina směrodajny program strategiskich dypkow za wjacerěčny modelowy region Łužicy wosrjedź Europy we wobłuku dźěłarnički „přichod Łužicy“ sobu zdźěłuje. Wo tym informowaše třěšny zwjazk wčera swojich regionalnych rěčnicow a referentow w Choćebuskim Serbskim domje.
Namjety za Myto Witkojc zapodać
Dźeń a wjac hladanja potrěbnych
Kamjenc. Sakska ma so na dale a wjac hladanja potrěbnych nastajić. Hač do lěta 2030 jich ličba wo pjećinu na 242 000 rozrosće. Tele daty wuchadźeja z wobličenjow krajneho statistiskeho zarjada ze sydłom w Kamjencu, kotrež su wčera wozjewili. Před lětomaj bě w swobodnym staće něhdźe 205 000 ludźi na hladanje pokazanych.
Christine Ruby prěničku wudała
Drježdány. Pod titulom „Späne – Gedichte“ je Christine Ruby swoju prěnju zběrku basnjow předpołožiła. Wušła je kniha w Typostudio Schumacher Gebler Drježdźany. Publicistka z Radebeula, kotraž je tež za Serbski sejm kandidowała, předstaji swoju prěničku 29. januara w Radebeulskej kniharni Sauermann.
Tesla ma 41 milionow płaćić
Wjac zrěčenjow wotzamknyli
Drježdźany. W sakskich rjemjeslniskich zawodach maja zaso wjace wučomnikow. Loni su cyłkownje 5 500 nowych wukubłanskich zrěčenjow wotzamknyli, štož je 82 zrěčenjow wjace hač lěto do toho. Młodostni rozsudźichu so předewšěm za wukubłanje na metalotwarca a mulerja kaž tež za sanitarny a tepjenski wobłuk.
Trjebaja nowe tramwajki
Drježdźany. Drježdźanske wobchadne zawody (DVB) chcedźa hač do nazymy lěta 2023 cyłkownje 30 nowych tramwajkow zasadźić, kotrež budu w Budyskim a Zhorjelskim stejnišću koncerna Bombardier zhotowjene. Jedne jězdźidło płaći něhdźe 4,2 milionaj eurow. Wot jutřišeho do 19. januara móža sej zajimcy model tajkeje tramwajki w Drježdźanskim wobchadnym muzeju wobhladać.
Chcedźa za Kafku wabić
Hwězdnych spěwarjow přijałoj
Drježdźany. Hwězdni spěwarjo wopytachu dźensa Sakski krajny sejm a statnu kencliju w Drježdźanach. W parlamenće přija jich dopołdnja prezident sejma dr. Matthias Rößler. Ministerski prezident Michael Kretschmer (wobaj CDU) přija na to něhdźe sto holcow a hólcow z biskopstwa Drježdźany-Mišno. Spěwanje na Třoch kralow je najwjetša solidarna akcija dźěći za dźěći po wšěm swěće.
Wuspěšni šulerjo-fyzikarjo
Drježdźany. Wosom šulerjow ze Sakskeje je na předkole lětušeje 51. mjezynarodneje olympiady za fyziku kónc januara w Greifswaldźe wobdźělenych. Tak ma Sakska najwjetšu ličbu wobdźělnikow wšěch zwjazkowych krajach Němskeje. Cyłkownje bě 281 kandidatow nastupiło, 51 šulerjow bě so ze swojimi wuslědkami kwalifikowało. Olympiada wotměje so w juliju w litawskej stolicy Wilniusu.
Statna opera ponowjena
Loni dwójce dwójnikaj
Kamjenc. W Kamjenskej chorowni swj. Jana bě so loni 546 dźěći narodźiło – 277 holcow a 269 hólcow, dwójce dwójnikaj. Rata wurězanja dźěsća wučinja 15,8 procentow. Najwoblubowaniše holče mjena w chorowni Lessingoweho města 2019 běchu Frieda, Mathilda a Emma. Pola hólcow běchu so starši najčasćišo za Emila, Antona a Kurta rozsudźili.
Mjenje bjezdźěłnych hač loni
Budyšin. Ličba bjezdźěłnych w Budyskim wokrjesu je so w decembru porno nowembrej wo 3,9 procentow powjetšiła. Cyłkownje bě něhdźe 17 000 dźěłokmanych bjeze zaběry. Přirunujo z decembrom 2018 je to nimale dźesać procentow mjenje, kaž Budyska wotnožka agentury za dźěło zdźěla. Kwota bjezdźěłnosće we wokrjesu wučinja šěsć procentow.
LMBV z nowym jednaćelom
Strony zwěsćeja wjace namocy
Drježdźany. CDU, SPD, Zwjazk 90/Zeleni, Lěwica a AfD su zdźělili, zo wjace namocy přećiwo stronam zwěsćeja. Hroženja, hida a nadběhi na politikarjow su z jich wida přiběrali. Statistika sakskeho nutřkowneho ministerstwa pak to cyle tak njewotbłyšćuje. Krajny kriminalny zarjad naliči 218 padow mjenje politisce motiwowanych chłostajomnych njeskutkow přećiwo politikarjam a stronam za lěto 2018 hač w předchadźacym lěće.
Karikaturist Bach zemrěł
Kamjenica. Po dołhej chorosći je Kamjeničanski karikaturist Rainer Bach silwester 73lětny zemrěł. Jako swobodnje skutkowacy wozjewi wón karikatury mjez druhim w satiriskim magacinje „Eulenspiegel“. Kosmonawt Gennadij Padalka bě w lěće 2015 rysowanku Rainera Bacha sobu na mjezynarodnu swětnišćowu staciju ISS wzał.
Industrijna kultura w srjedźišću
Serbska murja so schadźowała
Njechorń. Towarstwo Serbska murja je sobotu w Domje Měrćina Nowaka-Njechorńskeho swoju hłownu zhromadźiznu přewjedło. Wosebje zhladowali su na aplikaciju QuizSerb, serbski digitalny kwis, kiž běchu zdźěłali a kotryž wobstajnje z nowymi prašenjemi pjelnja. Na čoło předsydstwa wuzwolichu Pětra Dźisławka a Kiru Hrjehorjec.
Na škodu šulerjow
Berlin. Po cyłej Němskej na šulach mjeztym přidružnicy skutkuja. Prezident cyłozwjazkoweho zjednoćenstwa wučerjow Heinz-Peter Meidinger ma jich wukubłanje w rozmołwje z nowinu Die Welt za njedosahace a za „njeskutk na dźěćoch“, rěčo w tym prašenju wo „dospołnym zaprajenju“ zwjazkowych krajow. Často njejsu přidružnicy kwalifikowani dosć, hdyž šulsku słužbu nastupja.
Lěki jednotnje wotstronjeć
K 250. narodninam Beethovena
Budyšin. W rjedźe „Wosebity koncert na prozy do noweho lěta“ 2020 steja 250. narodniny Ludwiga van Beethovena w srjedźišću. Kaž organizatorka a sobuskutkowaca pianistka Heidemarie Wiesnerec informuje, wuhotujetej klawěrne trio a tenor hudźbny wječor. Wot 18. januara budu koncerty w Budyšinje, Wojerecach, Berlinje, Lipsku kaž tež w Lubinje.
Tenor Peter Schreier wumrěł
Drježdźany. Wuznamny operowy spěwar Peter Schreier je mortwy. Wón je 84lětny po dołhej chorosći prěni dźeń hód w Drježdźanach zemrěł. Schreiera mějachu za jednoho z wodźacych lyriskich tenorow 20. lětstotka. „Sława swěta a lubosć k domiznje – woboje k njemu słuša“, piše sakski ministerski prezident Michael Kretschmer (CDU) k smjerći wuměłca z wulkim wobdźiwanjom.
Přidatnej ćahaj do Kamjenca
Zběrnik k reformaciji wušoł
Budyšin. Jako 67. zwjazk Spisow Serbskeho instituta předleži w Ludowym nakładnistwje Domowina konferencny zběrnik „Reformation und Ethnizität“, wudaty wot Susanny Hozyneje, Madleny Malinkec a Friedricha Pollacka. Cyłkownje 16 přinoškow ze stawizniskich, kulturnych, literarnych a rěčnych wědomosćow přepytuje łamki a dołhodobne wuwića w zwisku z reformaciju.
Rjemjesło ćežišća pomjenowało
Drježdźany/Budyšin. Wuchodosakske rjemjesło wočakuje wot noweje sakskeje knježerstwoweje koalicije srjedźnemu stawej přichilenu politiku. Kaž prezident Drježdźanskeje rjemjeslniskeje komory dr. Jörg Dittrich rjekny, je wažny nadawk, skrućić dualne wukubłanje kaž tež dualne a akademiske wukubłanje jenak wobjednać, zo bychu fachowcy w rjemjesle dale zaručeni byli.
Wjace wěriwych w Čěskej
Kretschmer wuzwoleny
Drježdźany. Michael Kretschmer (CDU) je dotalny a nowy ministerski prezident Swobodneho stata Sakskeje. Krajny sejm je jeho na spočatku swojeho dźensnišeho posedźenja wuzwolił. Za Kretschmera hłosowaše 61 zapósłancow, šěsć mjenje, hač ma nowa koalicija CDU, Zwjazka 90/Zelenych a SPD, při 57 „ně“-hłosach. Po wuzwolenju je prezident sakskeho sejma dr. Matthias Rößler (CDU) je Michaela Kretschmera spřisahał.
Dalše spěchowanje přilubił
Berlin. Nowe zrěčenje wo financowanju Załožby za serbski lud steješe wčera w srjedźišću rozmołwy čłonow jeje parlamentariskeje přirady Marka Šimana (CDU) a Klaus-Petera Schulzy (SPD) ze statnym sekretarom zwjazkoweho nutřkowneho ministerstwa Stephanom Mayerom. Kaž Šiman zdźěli, njeje Mayer žane konkretne ličby mjenował, přilubi pak serbske naležnosće dale sylnje spěchować.
Zeleni z wulkim přihłosowanjom
kab_Latn ces_Latn ces_Latn szl_Latn hrv_Latn szl_Latn szl_Latn szl_Latn szl_Latn smo_Latn pol_Latn pol_Latn spa_Latn szl_Latn ces_Latn pol_Latn szl_Latn ces_Latn pol_Latn lim_Latn ces_Latn pol_Latn slk_Latn szl_Latn pol_Latn pol_Latn ces_Latn fur_Latn szl_Latn szl_Latn deu_Latn szl_Latn slk_Latn szl_Latn pol_Latn slv_Latn bos_Latn lim_Latn szl_Latn slv_Latn hrv_Latn szl_Latn hrv_Latn pol_Latn pol_Latn pol_Latn szl_Latn ces_Latn szl_Latn pol_Latn